2021. gada 12. maijā Rīkojums Nr. 318

Rīgā (prot. Nr. 40 37. §)

**Grozījumi Ministru kabineta 2021. gada 28. aprīļa rīkojumā** **Nr. 284**

**"Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros"**

Izdarīt Ministru kabineta 2021. gada 28. aprīļa rīkojumā Nr. 284 "Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros" (Latvijas Vēstnesis, 2021, 83. nr.) šādus grozījumus:

1. Izteikt 2. punktu šādā redakcijā:

"2. Satiksmes ministrijai atbilstoši normatīvajiem aktiem par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" paredzēto līdzekļu pārdales kārtību iesniegt Finanšu ministrijā pieprasījumu apropriāciju izmaiņām, lai nodrošinātu valsts budžeta finansējumu šā rīkojuma 1. punktā minētās pievienotās vērtības nodokļa summas kompensēšanai."

2. Svītrot 3. punktu.

Ministru prezidents A. K. Kariņš

Satiksmes ministrs T. Linkaits